Gewalt in einer Badeanstalt
Material: papyrus
Place: Arsinoites
Categories: Eingabe
Übergriff in einer Badeanstalt
Soldaten
Steuereinnehmer
Tempel der Samothrakier
Φίλωνι ἀρχιφυλακίτηι παρὰ 
Διονυσίου τοῦ Ζωίλου τοῦ 
ἀντιγραφομένου παρʼ οἰκονόμου 
τὴν ἀπόμοιραν τῶν περὶ Θεογονίδα 
τόπων. τῆι ιη τοῦ ἐνεστῶτος 
μηνὸς Φ[αμε]νὼθ ἤδη λύχνων καομένων 
λουομένου μου ἐν τῶι καλουμένωι 
Ἀριστοδήμου καινῶι βαλανείωι 
καὶ χρωμένου σικύαι ἀρυταίνηι 
περιεσπάσθην ὑπὸ Φίλωνός τινος 
τῶν στρατιωτῶν ὡς παραχύτην 
...με................[ εἰ]
πόντος προσπηδήσας μοι 
μετʼ ἄλλων, ὧν τὰ ὀνόματα 
ἀγνοῶ, ἔτυπτόν με πυγμαῖς τε 
καὶ λακτίσμασιν εἰς ὃ τύχοι μέρος 
τοῦ σώματος καὶ ἐκσπάσαντές 
με ἐκ τοῦ βαλανείου ἦγον ὡς ἐπὶ 
τὴν κατὰ τὸ Σαμοθράικιον πύλην. 
ἐπιφανέντων δὲ τινῶν φυλακιτῶν 
παρέδωκάν με αὐ[τοῖς]. ἐπεὶ [ο]ὖν 
κλεινοπετής εἰμι, ἀξιῶ συντάξαι 
ἀσφαλίσασθαι τὸν Φίλωνα καὶ τοὺς 
μεθʼ αὑτοῦ μέχρι τοῦ ἐπιγνωσθῆναι 
τὰ κατʼ ἐμέ. τούτου δὲ γενομένου 
<gap/>